夏塤 (明朝)

夏塤（），字宗成，號介軒，浙江台州府天台縣人。明朝政治人物。景泰辛未進士，成化間，官至四川巡撫。

生平
正統十二年（1447年）丁卯科浙江鄉試第五十四名舉人，景泰二年（1451年）辛未科進士，三年二月授廣東道監察御史《大明英宗睿皇帝實錄卷二百十三》：景泰三年二月，擢進士高明、戚寧、馬文升、周必兆、洪弼、夏塤、白良輔、李瓛、伍善、張璣俱為監察御史，劉敷、應欽為南京監察御史，李惠、和維、李觀、劉子肅、胡欽、吳立俱為刑部主事。。巡按福建、江西，舉發鎮守中官葉達恣橫狀。天順六年（1462年）六月超擢廣東按察使。成化初年進言整理軍務、撫綏遺民，四年（1468年）四月升廣東右布政使，六年四月調江西布政使。成化八年（1472年）正月，以都察院右副都御史、巡撫四川，平定當地民變《明史》（卷159）：夏壎，字宗成，天台人。景泰二年進士。授御史。天順初，巡按福建，繼清軍江西，發鎮守中官葉達恣橫狀，達為斂威。以薦超擢廣東按察使。時用師歲久，役民守城，壎至悉遣之。成化初，奏：「瑤、僮弗靖，用兵無功，由有司撫字乖方，賊因得誘良民為徒黨。劇寇數百，脅從萬千，進則驅之當前，退則殺以抒憤，害常在民，而利常在彼。況用兵不已，供斂日增。以易搖之人心，責無窮之軍費。恐外患未除，內變先作。請慎選監司守令，撫綏遺民，彼被脅之眾自聞風來歸。」帝深納其言。尋遷布政使，調江西。八年以右副都御史巡撫四川。苗、僚時為寇。壎立互知會捕法，賊為之戢。古州苗萬余，居爛土久，時議逐之，壎謂非計。松潘參將堯彧請益戍兵三千，又力陳不可。皆得寢。已，奏所部將校多犯法，奏請逾時，輒至遁逸。請先逮繫，然後奏聞。帝可之。。隨後他請求辭職，回鄉后閉門不見客《明史》（卷159）：壎剛介，善聽斷，所至民不冤。在蜀二年，民夷畏服。然厭繁劇，與時多齟齬。子堠獻詩勸歸，壎欣然納焉。年未五十，即求退。章四上，得請。既歸，杜門養親，不按賓客。又五年卒。。成化十五年（1479年）卒 明《福州府志·官政志五·名宦（上）》（卷四十二）：夏　埙　天台人。天顺初巡按福建。持宪简重，得大体。尝奉命考察方面大臣，黜陟甚协舆论。《大明憲宗純皇帝實錄·卷之一百九十三》：成化十五年八月乙丑 致仕右副都御史夏塤卒。塤字宗成，浙江天台縣人。景泰辛未進士。初為御史，出按廣西、福建，俱以風採聞。天順初，奉敕清軍江西，時鎮守太監叶達怙勢凌物，三司官俱下之，惟塤能與之抗。嘗條奏達不法數事以聞，故達終塤按治時不敢肆。天順六年，擢廣東按察使，轉右布政使，甚得民心。尋遷江西，人咸喜曰：是能抗葉太監者。未幾，升都察院右副都御史、巡撫四川。在四川雖不久，而民夷畏服。引疾求退，章凡四上，乃得請。時年四十九。歸杜門養親，有過之者亦以疾辭不報。又五年卒。訃聞，賜葬祭。塤剛介廉潔，不屈意於人，推鞫得情，所至無冤抑。然性頗涉高亢，且不耐事故，卒以齟齬而不得盡行其志。子鍭，亦舉進士。。

著作
著有《禆政丛说》、《岭南集》，又《岭南江西行稿》，又《三巴稿》，又奏议集、《介軒稿》。

家族
曾祖夏伯忠。祖父夏廷藎。父夏太愚。母丁氏。具慶下。從兄奎、壁。弟坰、塏堡、垹。《景泰二年進士登科錄》

子夏鍭，亦舉進士。

参考文献

Category:明朝監察御史
Category:明朝廣東右布政使
Category:明朝廣東按察使
Category:明朝江西左布政使
Category:明朝副都御史
Category:明朝四川巡撫
Category:天台人
X
Category:正統十二年丁卯科浙江鄉試舉人